Svastika se vidjela dva dana prije utakmice: Uefa je kriva?!

Uefini ljudi češljali su svaki pedalj Poljuda danima uoči utakmice i na sam dan odigravanja, ali ništa nisu vidjeli. No kukasti križ na travnjaku bio je - dva dana prije

<p> Imali smo ženu iz Uefe koja je došla četiri dana ranije, 35 puta obišla stadion, 35 puta prošla taj dio travnjaka, a dan uoči utakmice bio je službeni trening naše i talijanske reprezentacije. Na dan utakmice u 18 sati nova proba kamera, tehnička proba vezana uz prijenos, pa zagrijavanje igrača, nazočnost 150 ljudi, svi gledaju u teren i nitko ništa ne primjećuje. Nitko nije niti sugerirao da se tamo vidi nešto, rekao je HNS-ov povjerenik za sigurnost <b> Zoran Cvrk </b> na današnjoj konferenciji za novinare. </p><p> Niti delegat uoči utakmice nije imao nikakvih zamjerki. No snimke RTL-a tvrde drugačije. </p><p> <b> POGLEDAJTE VIDEO: </b> </p><p> Tijekom javljanja u vrijeme treninga <b> dva dana uoči utakmice </b> jasno su se mogli vidjeti obrisi svastike, što opovrgava tezu kako nitko od službenika to nije mogao vidjeti. Činjenica je da se priča o kukastom križu pojavila tek za vrijeme same utakmice. </p><p> Nakon svega je jasno da se u tom slučaju dogodio niz propusta - ne samo ljudi iz HNS-a, već i iz <b> Uefe </b> . Što bi mogla biti olakotna okolnost u donošenju odluke disciplinskog tijela. <br/> </p>